

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: [dome@priekulunovads.lv](mailto:dome@priekulunovads.lv)

**Lēmums**

Priekuļu novada Priekuļu pagastā

2020.gada 28.maijā Nr.257

(protokols Nr.10, 40.p.)

**Par zemes ierīcības projektu nekustamajam īpašumam Izstādes ielā 4, Priekuļos, Priekuļu pagastā, Priekuļu novadā**

Priekuļu novada dome izskata SIA ,,Priekuļu mašīnu stacija”, juridiskā adrese Izstādes iela 4, Priekuļi, Priekuļu pagasts, Priekuļu novads, iesniegumu (15.04.2020., Nr.3.1-5.2/2020-1957) par zemes ierīcības projektu nekustamā īpašuma Izstādes iela 4, Priekuļi, Priekuļu pagasts, Priekuļu novads, ar kadastra Nr.4272 007 0593 sadalīšanai divos atsevišķos nekustamajos īpašumos. Iesniegumam ir pievienota zemes robežu shēma ar plānoto zemes vienības dalījumu.

Izvērtējot pašvaldības rīcībā esošo informāciju, dome konstatē sekojošo:

1. Nekustamais īpašums Izstādes iela 4, Priekuļi, Priekuļu pagasts, Priekuļu novads, ar kadastra Nr.4272 007 0593, sastāv no vienas zemes vienības, ar kadastra apzīmējumu 4272 007 0593, un divām nedzīvojamām ēkām;
2. SIA ,,Priekuļu mašīnu stacija” īpašuma tiesības uz nekustamo īpašumu Izstādes iela 4, Priekuļi, Priekuļu pagasts, Priekuļu novads ir nostiprinātas Priekuļu pagasta zemesgrāmatas nodalījumā Nr.1000 0006 6260;
3. Raksta iesniedzējs lūdz sadalīt zemes vienību ar kadastra apzīmējumu 4272 007 0593 divās atsevišķās zemes vienībās, un izveidot divus nekustamos īpašumus. Uz zemes vienības ar kadastra apzīmējumu 4272 007 0593 atrodas divas nedzīvojamās ēkas ar kadastra apzīmējumu 4272 007 0219 001 un 4272 007 0219 005;
4. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī, protokols Nr.8.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505, „Zemes ierīcības projekta izstrādes noteikumi” 11.punktu, Zemes pārvaldības likuma 8.pantu un Priekuļu novada domes Tautsaimniecības komitejas 2019.gada 21.maija lēmumu (protokols Nr.5),elektroniski balsojot tiešsaistē, PAR –11 (Elīna Stapulone, Aivars Tīdemanis, Aivars Kalnietis, Mārīte Raudziņa, Juris Sukaruks, Māris Baltiņš, Dace Kalniņa, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –1 (Arnis Melbārdis), Priekuļu novada dome **nolemj**:

1. Neiebilst zemes ierīcības projekta izstrādei nekustamajam īpašumam Izstādes iela 4, Priekuļi, Priekuļu pagasts, Priekuļu novads, paredzot īpašumā ietilpstošo zemes vienību ar kadastra apzīmējumu 4272 007 0593 sadalīt trīs zemes vienībās, saskaņā ar pielikumu;
2. Izstrādājot zemes ierīcības projektu ievērot sekojošus nosacījumus:
   1. Atdalāmās, apbūvētās zemes vienības – Nr.1 pielikumā, platība orientējoši 0.80ha, vairāk vai mazāk, cik izrādīsies izstrādājot zemes ierīcības projektu. Uz atdalītās zemes vienības atrodas būve ar kadastra apzīmējumu 4272 007 0219 001;
   2. Atdalāmās, apbūvētās zemes vienības – Nr.2 pielikumā, platība orientējoši 0.54ha, vairāk vai mazāk, cik izrādīsies izstrādājot zemes ierīcības projektu. Uz atdalītās zemes vienības atrodas būve ar kadastra apzīmējumu 4272 007 0219 005;
   3. Precizēt zemesgrāmatu nodalījumā noteiktos nekustamo īpašumu lietošanas tiesību aprobežojumus;
   4. Gadījumā, ja tiek grozīti esošie nekustamā īpašuma lietošanas tiesību aprobežojumi vai noteikti jauni, projektam pievienot atbilstošas vienošanās vai apliecinājuma kopiju;
   5. Projektā paredzēt piekļūšanu no jauna izveidotajam nekustamajam īpašumam – zemes vienībai Nr.2 pielikumā, no Izstādes ielas;
3. No jauna izveidotajam nekustamajam īpašumam: zemes vienībai Nr.2 pielikumā un būvei ar kadastra apzīmējumu 4272 007 0219 005 uz tā, adresi piešķirt apstiprinot zemes ierīcības projektu;
4. Nekustamā īpašuma lietošanas mērķi no jauna izveidotajam nekustamajam īpašumam apstiprina vienlaicīgi ar izstrādāto zemes ierīcības projektu;
5. Atbildīgā par lēmuma izpildi Teritorijas plānotājs Juris Pētersons.
6. Kontroli par lēmuma izpildi veic Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Pielikumā grafiskais pielikums uz vienas lapas.

Domes priekšsēdētāja (paraksts) Elīna Stapulone